**Протокол № 20**

**от Общо събрание на**

**регионално сдружение за управление на отпадъците за регион Мадан**

 Днес, 12.11.2019 г., от 11 часа, в гр. Мадан, на адрес: ул. „Обединение” №14, в сградата на Община Мадан, ІII-ти етаж, зала 301 се проведе ХX -то Общо събрание на Регионално сдружение за управление на отпадъците за регион Мадан.

Общото събрание е свикано от Фахри Адемов Молайсенов с писмена покана до членовете на Сдружението, с обявен дневен ред при спазване на разпоредбите на чл.25, ал.3 от ЗУО и Вътрешните правила на сдружението.

Община Златоград, представлявана от Кмета Мирослав Янчев, е получила поканата на 06.11.2019 г.

Община Неделино, представлявана от Кмета – Боян Кехайов, е получила поканата на 06.11.2019 г.

Областния управител на Област Смолян е получил покана за днешното събрание на 06.11.2019 г.

След преброяване на присъстващите в 1100 часа, се установи, че присъства Община Мадан, представлявана от Кмета – Фахри Молайсенов, Община Златоград представлявана от Кмета – Мирослав Янчев, Общена Неделино представлявана от Кмета – Боян Кехайов.

Областният управител на Област Смолян не присъства на Общото събрание.

На Общото събрание присъстват също:

1. Явор Орлов – Заместник - Кмет на Община Мадан;
2. Юлия Михайлова – Старши експерт „Екология и води” в Община Мадан
3. Асен Черешаров – Юрисконсулт в Община Златоград
4. Минка Кехайова - Технически ръководител в ОбА Златоград
5. Яна Хаджиева – Специалист ОДРСО в ОбА Златоград

**Общото събрание се откри от Кмета на Община Мадан.**

**Г-н Молайсенов -** Предлагам Общото събрание да се проведе при следния дневен ред:

1. Избор на Председател на Регионално сдружение за управление на отпадъците за регион Мадан, включващо общините Мадан, Златоград и Неделино.
2. Определяне на процентния дял по разплащането на финансовите средства на трите общини според Меморандума в сила от 01.06.2019 г.
3. Запознаване на общините с напредъка по реализацията на проект*„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,*-отчитане и бъдещи задачи.

4. Разни.

**По точка първа от дневния ред:** *Избор на Председател на Регионално сдружение за управление на отпадъците за регион Мадан, включващо общините Мадан, Златоград и Неделино.*

**Г-н Фахри Молайсенов** уведоми присъстващите на общото събрание, че съгласно разпоредбите на чл.26, ал.1, т.1 от *Закона за управление на отпадъците* следва да се избере председател на регионалното сдружението. Мандатът на председателя съвпада с мандата му като кмет. След което даде думата на членовете на сдружението да се изкажат, зададат въпроси и направят предложение по същество.

**Г-н Янчев** – Кмет на Община Златоград предложи кандидатурата на Кмета на община Мадан - г-н Фахри Молайсенов. Други кандидатури не бяха издигнати. Поради това се премина към гласуване на единственото постъпило предложение за избор на **председател на регионалното сдружение за управление на отпадъците за регион Мадан, включващо общините Мадан, Златоград и Неделино.**

Общото събрание единодушно с три гласа **„ЗА”** прие следното:

**Решение №1**

**Избира г-н Фахри Молайсенов - Кмет на Община Мадан за председател на регионално сдружение за управление на отпадъците за регион Мадан, включващо общините Мадан, Златоград и Неделино. Срокът, който г-н Молайсенов ще бъде председател на регионалното сдружение, ще съвпада с мандата му на кмет.**

**По точка втора от дневния ред:** *Определяне на процентния дял по разплащането на финансовите средства на трите общини според Меморандума в сила от 01.06.2019 г.*

**Г-н Молайсенов -** Миналата година сме приели процентния дял по разплащането на финансовите средства на трите общини според Меморандума, който е валиден до 01.06.2019 г.

Следва да приемем дяловото разпределение на финансовите ангажименти между общините Мадан, Златоград и Неделино според Меморандума за периода 01.06.2019 г. – 01.06.2020 г.

Според броя на населението по настоящ адрес към 05.05.2019 г. съгласно справка от ГРАО са определени следните проценти:

**Община Мадан –12 033 население – 40,46%**

**Община Златоград – 11 680 население – 39,27%**

**Община Неделино – 6 028 население – 20,27%**

След което даде думата на членовете на сдружението да се изкажат, зададат въпроси и направят предложение по същество.

**Г-н Янчев –** предлагам процентния дял по разплащането на финансовите средства на трите общини да бъде изчислен спрямо количествата отпадъци постъпващи на депото, а не както до сега по броя на населението. Смятам, че разпределението ще бъде много по-справедливо, а и по този начин ще мотивираме хората да разделят отпадъците си.

**Г-н Орлов -** в момента изпълняваме проект *„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“*  . В случая мисля, че е необходимо да направим запитване до Управляващия орган възможно ли е определянето на процентния дял по разплащането на финансовите средства на трите общини да става на база количество депонирани отпадъци, а не както до сега на база населението по настоящ адрес. Дали, това би се отразило по някакъв начин на изпълнението на проекта.

**Г-н Янчев –**  в този случай предлагам да приемем така предложеното дяловото разпределение на финансовите ангажименти между общините Мадан, Златоград и Неделино според Меморандума за периода 01.06.2019 г. – 01.06.2020 г., а след изтичане на този период, ако е допустимо от Управляващия орган разплащането на финансовите средства на трите общини да бъде изчислен спрямо количествата отпадъци постъпващи на депото.

Общото събрание единодушно с три гласа **„ЗА”** прие следното:

**РЕШЕНИЕ №2**

**1. Приема от 01.06.2019 г. до 01.06.2020 г. следния процентен дял по разплащането на финансовите средства на трите общини според Меморандума както следва:**

**Община Мадан –12 033 население – 40,46%**

**Община Златоград – 11 680 население – 39,27%**

**Община Неделино – 6 028 население – 20,27%**

**2. Възлага на Кмета на Община Мадан, в качеството му на председател на регионалното сдружение да направи официално запитване до Управляващия орган възможно ли е определянето на процентния дял по разплащането на финансовите средства на трите общини да става на база количество депонирани отпадъци, а не както до сега на база населението по настоящ адрес.**

**По точка трета от дневния ред:** Запознаване на общините с напредъка по реализацията на проект*„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,*-отчитане и бъдещи задачи.

**Г-н Молайсенов –** давам думата на г-н Орлов да запознае присъстващите с напредъка по реализацията на проекта, както и с бъдещите задачи.

**Г-н Орлов –** към настоящия момент всички обществени поръчки по проект *„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“* са обявени и частично изпълнени. Остава единствено обществената поръчка за избор на оператор за двете инсталации, която предстои да бъде обявена. Документацията се изготвя от ДИВЕРСО ЕООД и в момента трябва да се запознаем с документите по обявяване на поръчката и съответно да предвидим механизми, чрез които да се въздейства на оператора за постигане на целите заложени в чл.31 от ЗУО.

Представителите на общините трябва да се запознаят с техническата документация относно бъдещия оператор и въпреки голямата Ви ангажираност и натовареност, моля до 15.11.2019 год. да дадете вашите мнения и становища по цялата документация.

Обръщам внимание, че проекта трябва да приключи до 20.05.2020 год., след което предстои пет месечно отчитане на проекта.

Във връзка с наложените финансови корекции на договорите от Управляващия орган, Ви уведомявам, че за шест от тях решението е в полза на сдружението и корекции няма да има. Единствено имаме 5% финансова корекция за:

 инсталацията за предварително третиране и инсталацията за компостиране. Едната е на стойност 205 249 лв, в момента се обжалва от наша страна и заседанието е насрочено за месец юни 2020 год. Другата финансова корекция е на стойност 37 817 лв, също се обжалва и е насрочена за месец май 2020 год. Имаме наложена 5% финансова корекция по обществена поръчка „*Публично състезание за избор на външни експерти*”, която е в полза на Управляващия орган и корекцията е в размер на 6262,34 от БФП. За разходите за наемане на юристи и наложената финансова корекция от 6262,34 ще ви бъде изготвена подробна справка с цел поемане на задълженията по процентния дял.

**Точка разни от дневния ред:**

 **Г-н Орлов –** На членовете на сдружението ще бъде представена подробна справка за увеличаване на таксата за опериране. За това увеличаване най-много влияние оказва: предстоящото увеличение с 20% на заплатите на персонала обслужващ депото, мониторинг на депото, борба с хлебарки, амортизация на компактора, разходи за юристи, разходи за изготвяне на заявление за Комплексно разрешително и др.

**Г-н Молайсенов** - Във връзка с отговорността и тежестта по изпълнението на проекта, както и по обслужването на депото, молим да бъдат погасени задълженията, които имат общините Златоград и Неделино в най-кратки срокове. Община Златоград е натрупала задължения в размер на 31 561 лв, като най-старите задължения са от 2016 год. Община Неделино е натрупала задължения в размер на 71 046 лв, като най-старите задължения са от 2013 год. Обръщаме ви внимание, че водещата община Мадан по проекта изпитва сериозни финансови затруднения и разчита на тези средства, за да не изпаднем в състояние на невъзможност за финансово обслужване на проекта.

Поради изчерпване на дневния ред г-н Молайсенов, в качеството си на председател, закри заседанието.

Документите свързани със свикването и провеждането на събранието са приложени към настоящия протокол и представляват неразделна част от него.

**Приложения:**

1. Копия от писма-покани до кметовете на Общините – Неделино и Златоград и до Областния управител на Област Смолян, за свикване на заседание на Регионалното сдружение за управление на отпадъците.

**Членове на Регионално сдружение за управление на отпадъците за регион Мадан**:

1. За Община Мадан /Фахри Молайсенов – Кмет/………………..……………….
2. За Община Златоград **/**Мирослав Янчев - Кмет/………….……………………
3. За Община Неделино **/**Боян Кехайов - Кмет/………….………………………..